**Αθήνα:** 22.11.2019

**Αρ. Πρωτ.:** 1661

**ΔΕΛΤΙΟ ΤΥΠΟΥ**

**Για το δικαιωματικό πλαίσιο για τα άτομα με αναπηρία σε Πάτρα και Ηράκλειο ο Ι. Βαρδακαστάνης: Πάντα παρόντες για τα δικαιώματα και την αλληλεγγύη**

Κύριος ομιλητής για το Δικαιωματικό Πλαίσιο για τα άτομα με αναπηρία σε Ελλάδα και Ευρώπη σε ημερίδα στην Πάτρα, η οποία πραγματοποιήθηκε στο πλαίσιο της 3ης Δεκέμβρη, Εθνικής και Παγκόσμιας Ημέρας ατόμων με αναπηρία, ήταν ο πρόεδρος της ΕΣΑμεΑ Ιωάννης Βαρδακαστάνης, την Πέμπτη 21 Νοεμβρίου. Η ημερίδα με τίτλο «Τα Άτομα με Αναπηρία και τα Δικαιώματά τους στη Νέα Εποχή» διοργανώθηκε από την Περιφερειακή Ομοσπονδία Ατόμων με Αναπηρία Δυτικής Ελλάδας και Νοτίων Ιονίων Νήσων σε συνεργασία με το Κέντρο Κοινωνικής Πρόνοιας Περιφέρειας Δυτικής Ελλάδας και την Περιφέρεια Δυτικής Ελλάδας. Συντονιστής ήταν ο κ. Αντώνης Χαροκόπος, περιφερειακός σύμβουλος Δυτικής Ελλάδας, Γ' Αντιπρόεδρος Ε.Σ.Α.μεΑ. και μέλος του Δ.Σ. της Π.Ο.Μ.Α.μεΑ. Δ.Ε. και Ν.Ι.Ν.

Για το ίδιο θέμα ο κ. Βαρδακαστάνης μίλησε στην ημερίδα με θέμα «Προτάσεις για τη Βελτίωση της Ποιότητας της Ζωής των ΑμεΑ» που διοργάνωσε η Διεύθυνση Κοινωνικής Μέριμνας της Περιφέρειας Κρήτης στο πλαίσιο σχεδιασμού και οργάνωσης Κοινωνικών Δράσεων υπερτοπικού χαρακτήρα, για την υλοποίηση του Κοινωνικού της Προγράμματος, την Παρασκευή 22 Νοεμβρίου, στο Ηράκλειο Κρήτης.

Μπορείτε [να παρακολουθήσετε εδώ ολόκληρη την ομιλία του κ. Βαρδακαστάνη](https://www.youtube.com/watch?v=VW2ENblkJIg&feature=youtu.be) στην Κρήτη.

Πρωταρχικός στόχος της Περιφέρειας Κρήτης κατά τη διεξαγωγή της ημερίδας ενημέρωσης και ευαισθητοποίησης ήταν η καταγραφή των αναγκών των ατόμων με αναπηρία και η κατάδειξη των προβλημάτων τους σε περιφερειακό επίπεδο, προκειμένου να αξιοποιηθούν τα συμπεράσματα ώστε να αποφευχθεί ο κοινωνικός αποκλεισμός και οι διακρίσεις και να διαρραγεί η κοινωνική περιθωριοποίηση και η ιδρυματοποίηση των ατόμων αυτών, σύμφωνα με τους διοργανωτές.

**Φωτογραφίες στο facebook της ΕΣΑμεΑ.**

**Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.**

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**  Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |